**ЭКСКУРСІЙНЫ МАРШРУТ**

**«АД СПАДЧЫНЫ МАЛОЙ РАДЗІМЫ – ДА СПАДЧЫНЫ БЕЛАРУСІ»**

**Аўтары:** навучэнцы дзяржаўнай установы адукацыі«Зенькавіцкі вучэбна-педагагічны комплексдзіцячы сад – сярэдняя школа Уздзенскага раёна» Мiнскай вобласцi.

**Кіраўнік:** Тоўстая Людміла Мікалаеўна,настаўнік геаграфііі гісторыі.

**Мэта экскурсіі:** садзейнічаць выхаванню пачуцця патрыятызму,любвіі павагі да Радзімы, роднага краю.

**Задачы экскурсіі:**

пазнаёміць экскурсантаў з выдатнымі мясцінамі Уздзеншчыны і сумежных раёнаў;

паказаць ролю традыцый, звычаяў у развіцці беларускай культуры, паказаць асаблівасці этнічнай культуры, побыту малой радзімы і Беларусі; выхоўваць беражлівыя адносіны і павагу да беларускай культуры.

**Від экскурсіі:** аўтобусная.

**Працягласць:** 7гадзін(без затраты на дарогу).

Дадзены культурна-пазнавальны экскурсійны маршрут распрацаваны з выкарыстаннем этнічных асаблівасцей Беларусі, у тым ліку Мінскай вобласці і яе цэнтральных раёнаў – Уздзенскага, Пухавіцкага і Мінскага. Маршрут пазнаёміць экскурсантаў з народнымі традыцыямі, звычаямі, абрадамі беларусаў, дазволіць дакрануцца да матэрыяльнай і духоўнай спадчыны беларускага народа на прыкладзе народных рамёстваў, фальклорных асаблівасцей, ежы, адзення і інш.

У час падарожжа можна даведацца пра жыццё, побыт і культуру беларусаў, пазнаёміцца з узорамі народнай архітэктуры, акунуцца ў цікавы і разнастайны свет народнага майстэрства і творчасці, прайсціся сцежкамі вёсак розных куткоў Беларусі і сваёй малой радзімы, адпачыць у маляўнічых куточках прыроды.

Пачнецца экскурсійны маршрут у музеі ўстановы адукацыі, пройдзе па Уздзеншчыне, пухавіцкай зямлі і закончыцца ў Мінскім раёне.

Выбраны ён не выпадкова, бо наша малая радзіма – Уздзеншчына налічвае больш 150 помнікаў гісторыі, археалогіі і архітэктуры мясцовага значэння, маюцца і рэспубліканскія каштоўнасці: курганны могільнік IX-XII стст., кальвінскі збор, сядзібна-паркавыя комплексы «Кухцічы», «Таўкачэвічы», сядзіба «Наднёман». Цікавы і касцёл Святога Крыжа, і царква Святых апосталаў Пятра і Паўла ў горадзе Узда.

Не менш цікавымі аб’ектамі культуры багаты нашы суседзі – Пухавіцкі і Мінскі раёны.

Гісторыя і культура нашай краіны складалася стагоддзямі, іх ствараў народ. Гэта можна прасачыць не толькі ў буйных гарадах, якія валодаюць вялікімі славутасцямі. Практычна кожны сельскі населены пункт, невялікі пасёлак або гарадок у Мінскай вобласці, мае сваю самабытнасць і захоўвае ў сабе культуру беларускага народа. Захоўвае гэта і Уздзенская зямля. Наш культурна-пазнавальны маршрут пракладзены так, каб наведаць аграгарадкі і іншыя населеныя пункты Мінскай вобласці, пра якія, магчыма, многія суайчыннікі не ведаюць і нават не чулі. А таксама зазірнуць у добра вядомыя музеі Міншчыны.





*Школьны музей аг.Зенькавічы Музей Бульбы аг.Дзешчанка*



*Царква святых апосталаў Музейны комплекс «Дудуткі»*

*Пятра і Паўла, г. Узда*



*Беларускі дзяржаўны музей народнай архітэктуры і побыту*

**ТЭХНАЛАГІЧНАЯ КАРТА МАРШРУТА ЭКСКУРСІІ**

**«АД СПАДЧЫНЫ МАЛОЙ РАДЗІМЫ – ДА СПАДЧЫНЫ БЕЛАРУСІ»**

|  |  |  |  |  |
| --- | --- | --- | --- | --- |
| **Маршрут**  **экскурсіі** | **Прыпынкі** | **Аб’екты паказу** | **Працягласць экскурсіі** | **Назва падтэм і пералік асноўных пытанняў** |
| Месца прыёму групы | Школа в.Зенькавічы, перад цэнтральным уваходам у двор |  |  |  |
| агр. Зенькавічы  Уздзенскага раёна | Двор установы адукацыі | Панарамы школы | 10 мін. | аг.Зенькавічы, школа, геаграфічнае становішча, гісторыя, сучасны выгляд. |
| Літаратурна-краязнаўчы музей установы адукацыі | Этнаграфічны аддзел музея | 40 мін. | Агульныя звесткі пра музей.  Агляд экспазіцый.  Расказ пра музейныя прадметы.  Расказ пра традыцыі і звычаі Уздзеншчыны.  Майстар-клас па рабоце з прадметамі побыту (прасам, качалкай і інш.). |
| Актавая зала ўстановы адукацыі | Выстава-кірмаш «Гасцінцы нашых бабуль». | 30 мін. | Знаёмства з ежай сельскай мясцовасці, продаж салодкай прадукцыі, створанай па рэцэптах бабуль. |
| *Лагічны пераход : Зенькавіцкі Дом культуры знаходзіцца ў 800 метрах ад школы, у цэнтры ААТ «Уздзенскі».*  *Пабудаваны ў 60-х гадах ХХ ст.* | | | | |
|  | Зенькавіцкі Дом культуры | Выстава «Рук залатых зямныя цуды».  Традыцыі вёскі. Беларускія народныя песні. | 30 мін.  20 мін.  20 мін. | Агульныя звесткі пра майстроў вёскі.  Сустрэча з майстрамі вышыўкі, пляцення і інш.  Агляд выставы.  Знаёмства з традыцыямі вёскі.  Развучванне беларускіх народных песень. |
| *Лагічны пераход: у 4 км ад аг.Зенькавічы знаходзіцца раённы цэнтр г.Узда,*  *дзе будзе наведаны гісторыка-краязнаўчы музей і царква Святых апосталаў Пятра і Паўла.* | | | | |
| На шляху следавання да Узды |  | Панарама з вокнаў аўтобуса |  | Расказ аб гісторыі Уздзенскага раёна. |
| Горад Узда | На стаянцы пабач з музеем | Панарама музея і наваколля | 10 мін. | Узда – старажытны горад Беларусі. |
|  |  | Уздзенскі гісторыка-краязнаўчы музей | 40 мін. | Уздзенскі гісторыка-краязнаўчы музей – навукова-даследчая і выхаваўчая ўстанова культуры: агляд экспазіцый музея, наведванне «Хаткі ганчара». |
| *Лагічны пераход: у трох хвілінах язды ад музея знаходзіцца царква Святых апосталаў Пятра і Паўла –*  *помнік архітэктуры пачатку ХХ стагоддзя.* | | | | |
|  | На стаянцы побач з царквой | Царква Святых апосталаў Пятра Паўла | 10 мін. | Царква Святых апосталаў Пятра і Паўла – пабудова 1905 г. па праекце епархіяльнага архітэктара У.І.Струева.  Расказ пра гісторыю будаўніцтва царквы, асаблівасцях архітэктуры, пра свяшчэннікаў царквы. |
| *Лагічны пераход: у 60 кіламетрах ад Узды ў Пухавіцкім раёне побач з вёскай Пціч знаходзіцца*  *музейны комплекс старажытных промыслаў* «Дудуткі». | | | | |
| На шляху следавання да Дудзіч |  | Панарама з вокнаў аўтобуса |  | Кароткі расказ пра этнаграфічныя асаблівасці Уздзенскага раёна. |
| В.Дудзічы Пухавіцкага раёна | Стаянка музейнага комплекса «Дудуткі» | Аглядавая экскурсія па музею пад адкрытым небам | 1 г. 30 мін. | Наведванне аб’ектаў музея: млына, хаткі завозніка, храма, бровара, птушынага двара.  Знаёмства з майстэрнямі: дрэваапрацоўкі, ткацтва, кузняй, ганчарства, пякарняй.  Наведванне карчмы, бара «Шынок» (па жаданні). |
| *Лагічны пераход: у 60 кіламетрах ад аг.Дзешчанка ў прыгарадзе Мінска знаходзіцца в.Азярцо,дзе існуе*  *Беларускі дзяржаўны музей народнай архітэктуры і побыту, заключная экскурсія на маршруце, знаемства*  *з народнай,традыцыйнай культурай Беларусі ў адзінстве яе рэгіанальных і лакальных асаблівасцей.* | | | | |
| На шляху аг.Дзешчанка да Азярца |  | Панарама з вокнаў аўтобуса |  | Расказ аб асаблівасцях прыроды цэнтральных рэгіёнаў Беларусі і яе ўплыве на забудову пасяленняў. |
| В.Азярцо Мінскага раёна | Стаянка Беларускі дзяржаўны музей народнай архітэктуры і побыту | Навукова-эспазіцыйныя сектары: Центральная Беларусь, Паазер’е, Падняпроў’е. | 1г. 30мін. | Асаблівасці гісторыка-этнаграфічных рэгіёнаў Беларусі.  Расказ пра асаблівасці забудоў, разгляд калекцыі музейных прадметаў. |
| *Заключэнне, падвядзенне вынікаў, адказы на пытанні экскурсантаў* | | | | |